KIRJALLINEN KYSYMYS P-0488/98 komissiolle esittäjä(t): Patricia McKenna (V) (17. helmikuuta 1998)

Aihe: Amsterdamin sopimukseen liittyvä tiedotus

Euroopan komissio aloitti äskettäin kirjasensa ¨Uusi sopimus Euroopalle: kansalaisen opas¨ toisen painoksen levityksen irlantilaisten uutisjulkaisujen ilmaisena liitteenä. Kirjanen on julkaistu osana Prince-tiedotusohjelmaa.

Viime kesänä komissio sanoi, että kirjasen ensimmäinen painos oli 534 000 koko EU:ssa ja 3 000 Irlannissa.

Kuinka monta kappaletta toista painosta on painettu? Voiko komissio ilmoittaa, kuinka monta kappaletta kullekin jäsenvaltiolle on varattu?

Kuinka paljon rahaa komissio on tähän mennessä käyttänyt kirjasen painamiseen ja levitykseen? Voiko komissio antaa selvityksen kulujen jakautumisesta jäsenvaltioittain?

Kuinka monta kappaletta komissio aikoo vielä painattaa (nykyinen painos ja tulevat painokset mukaan lukien), ja voiko se ilmoittaa näiden kappaleiden jakautumisen jäsenvaltioittain?

Komissio on myös järjestämässä Amsterdamin sopimuksesta Irlannissa julkisia seminaareja ja konferensseja. Voiko se antaa yksityiskohtaiset tiedot tällaisista Amsterdamin sopimukseen liittyvistä tilaisuuksista, joita se aikoo pitää Irlannissa, sekä vastaavat tiedot muiden jäsenvaltioiden osalta. Mihin ohjelmiin liittyen nämä tilaisuudet järjestetään?

Voiko komissio ilmoittaa, kuinka paljon rahaa tällaisten tilaisuuksien järjestämiseen käytetään kussakin jäsenvaltiossa?

Komission jäsenen Marcelino Orejan komission puolesta antama vastaus (7. huhtikuuta 1998)

¨Amsterdam, uusi sopimus Euroopalle - Kansalaisen opas¨ -esitteen ensimmäisen painoksen kustannukset olivat 99 050 ecua. Esitteen ensimmäinen painos oli 534 000 kappaletta ja kustannukset esitettä kohden 0,18 ecua. Toista painosta painettiin 1 384 000 kappaletta ja painoksen kustannukset olivat 161 480 ecua eli 0,12 ecua esitettä kohden. Esitettä on levitetty muun muassa jäsenvaltioissa sijaitsevien parlamentin ja komission tiedotustoimistojen kautta seuraavasti:

>TABLE>

Kuten parlamentin jäsenelle ilmoitettiin jo aiemmin, esitteitä lähetettiin myös yhteisön ulkopuolisissa maissa sijaitseviin komission edustustoihin ja postituslistoille ilmoittautuneille henkilöille. Edellä olevassa taulukossa annettuihin tilastotietoihin sisältyy joitakin erikoislähetyksiä ja esitteitä, joita komissio on lähettänyt pyynnöstä suoraan yksityishenkilöille. Suoraan lähetettyjen esitteiden jakaumasta jäsenvaltioittain ei ole saatavilla tarkkoja tietoja.

Komissio ei itse järjestä Amsterdamin sopimusta käsitteleviä julkisia seminaareja ja konferensseja jäsenvaltioissa. Komissio on julkaissut ehdotuspyyntöilmoituksen (AP/97 -01/TF) saadakseen tietoja hankkeista, joille voisi myöntää yhteisrahoitusta ensisijaisen tiedotustoimen ¨Yhteistä Eurooppaa rakentamassa¨ mukaisesti. Kyseinen ensisijainen tiedotustoimi on yksi kolmesta Euroopan kansalaisille suunnattuun PRINCE-tiedotusohjelmaan sisältyvästä aloitteesta, joista parlamentti ja komissio ovat tehneet yhteisen päätöksen. Ehdotuspyyntöilmoituksen perusteella yhteisrahoitusta saaneiden hankkeiden jakauma jäsenvaltioittain toimitetaan suoraan parlamentin jäsenelle ja parlamentin pääsihteeristölle. Yhteisrahoitusta myönnettiin ehdotuspyynnön seurauksena kolmelle irlantilaiselle hankkeelle [Irish Council of Trade Unions (ICTU), National Women's Council of Ireland ja European Movement]. ICTU on kuitenkin sittemmin pyytänyt komissiota peruuttamaan sille myönnetyn rahoituksen.

Komissio ei järjestä konferensseja tai seminaareja Irlannissa mutta järjestää siellä kuitenkin yhteistyössä parlamentin tiedotustoimiston kanssa Amsterdamin sopimusta käsittelevän keskustelusarjan, johon osallistuu suunnilleen yhtä suuri määrä puhujia vastustajien ja kannattajien puolelta. Kaiken kaikkiaan aiotaan järjestää kuusi keskustelutilaisuutta, joista on tähän mennessä järjestetty kaksi. Keskustelusarjan kokonaiskustannuksiksi arvioidaan 25 600 Irlannin puntaa (summaan sisältyy ilmoitus- ja tarjoilukulut muttei hallintokuluja). Kyseiset kulut maksetaan parlamentin hyväksymän PRINCE-tiedotusohjelman varoista.